ബോയ് വിത് എ ബാസ്കറ്റ് ഓഫ് ഫ്രൂട്ട്സ്

1593-ൽ ഇറ്റാലിയൻ ബറോക്ക് മാസ്റ്റർ മൈക്കലാഞ്ചലോ മെറിസി ഡ കാരവാജിയോ ചിത്രീകരിച്ച എണ്ണച്ചായാചിത്രമാണ് ബോയ് വിത് എ ബാസ്കറ്റ് ഓഫ് ഫ്രൂട്ട്സ്. നിലവിൽ ഈ ചിത്രം റോമിലെ ഗാലേരിയ ബോർഗീസിലാണ് സംരക്ഷിച്ചിരിക്കുന്നത്.

തന്റെ സ്വദേശമായ മിലാനിൽ നിന്ന് പുതുതായി റോമിലെത്തിയ കാരവാജിയോ മത്സരാധിഷ്ഠിത റോമൻ കലാ ലോകത്ത് മുന്നേറുന്ന കാലം മുതലാണ് ഈ പെയിന്റിംഗ് ചിത്രീകരിക്കുന്നത്. മോഡൽ അദ്ദേഹത്തിന്റെ സുഹൃത്തും പങ്കാളിയുമായ 16 വയസുള്ള സിസിലിയൻ ചിത്രകാരൻ മരിയോ മിന്നിറ്റി ആയിരുന്നു. 1607-ൽ കർദിനാൾ സിപിയോൺ ബോർഗീസ് പിടിച്ചെടുത്ത കവാലിയർ ഡി ആർപിനോ എന്ന ഗ്യൂസെപ്പെ സിസാരിയുടെ ശേഖരത്തിലായിരുന്നു ഈ ചിത്രം. അതിനാൽ കാരവാജിയോ തന്റെ വർക്ക്‌ഷോപ്പിൽ ഡി'അർപിനോയ്ക്ക് "പെയിന്റിംഗ് ഫ്ലവേഴ്സ് ആന്റ് ഫ്രൂട്ട്സ് " ചിത്രീകരിക്കുന്നതിനായി പ്രവർത്തിച്ച കാലഘട്ടം വരെ; എന്നാൽ കോവന്റിയോയും മിന്നിറ്റിയും കവലിയർ ഡി ആർപിനോയുടെ വർക്ക്‌ഷോപ്പിൽ നിന്ന് (ജനുവരി 1594) പുറത്തുപോയ കാലഘട്ടത്തിൽ കോസ്റ്റാന്റിനോ ഡീലർ മുഖേന പെയിന്റിംഗുകൾ വിൽക്കാൻ അവരുടേതായ രീതിയിൽ ആരംഭിച്ചിരിക്കാം. മിന്നിറ്റി റോമിൽ എത്തിയ വർഷം 1593 ന് എന്ന് മുൻകൂട്ടി പറയാൻ കഴിയില്ല. ദി ഫോർച്യൂൺ ടെല്ലർ, ദി കാർഡ്‌ഷാർപ്‌സ് (രണ്ടും 1594) പോലുള്ള ചിത്രങ്ങളുടെ അതേ കാലഘട്ടത്തിൽ തന്നെ (മിന്നിറ്റിയെ ഒരു മോഡലായി അവതരിപ്പിക്കുന്നു) കൂടുതൽ സങ്കീർണ്ണമായ ചിത്രങ്ങൾ മുൻ‌കൂട്ടി തീയതി വെച്ച് ചിത്രീകരിച്ചതാണെന്ന് വിശ്വസിക്കപ്പെടുന്നു. ഇവയിൽ ആദ്യത്തേ ചിത്രം കാരവാജിയോയെ തന്റെ ആദ്യത്തെ പ്രധാന രക്ഷാധികാരി കർദിനാൾ ഫ്രാൻസെസ്കോ മരിയ ഡെൽ മോണ്ടെയുടെ ശ്രദ്ധയിൽപ്പെടുത്തി. ആർപിനോ വർക്ക്‌ഷോപ്പിലെ മറ്റ് ചിത്രകാരന്മാരെ എളുപ്പത്തിൽ ചൂണ്ടിക്കാണിക്കാൻ കഴിയുന്ന പെയിന്റിംഗിലെ ചില മുരില്ലെസ്‌ക് ചായാചിത്ര ഗുണങ്ങൾ വിട്ടോറിയോ സാർബി കുറിക്കുന്നു.Vittorio Sgarbi "Caravaggio", in FMR#9, 1985
 ചിത്രകാരനെക്കുറിച്ച് 
1590 കളുടെ ആരംഭം മുതൽ 1610 വരെ റോം, നേപ്പിൾസ്, മാൾട്ട, സിസിലി എന്നിവിടങ്ങളിൽ സജീവമായ ഒരു ഇറ്റാലിയൻ ചിത്രകാരനായിരുന്നു കാരവാജിയോ. അദ്ദേഹത്തിന്റെ ചിത്രങ്ങൾ ഭൗതികവും വൈകാരികവുമായ മനുഷ്യാവസ്ഥയെക്കുറിച്ചുള്ള ഒരു യാഥാർത്ഥ്യ നിരീക്ഷണത്തെ സമന്വയിപ്പിച്ച് ലഘുവായ നാടകീയമായ ഉപയോഗത്തിലൂടെ ബറോക്ക് പെയിന്റിംഗിനെ സ്വാധീനിച്ചു. കാരവാജിയോ ചിയറോസ്ക്യൂറോയുടെ നാടകീയമായ ഉപയോഗത്തിലൂടെ ഭൗതികമായ നിരീക്ഷണം നടത്തി. അത് ടെനെബ്രിസം എന്നറിയപ്പെട്ടു. അദ്ദേഹം ഈ വിദ്യയെ ഒരു പ്രധാന സ്റ്റൈലിസ്റ്റിക് ഘടകമാക്കി, ഇരുണ്ട നിഴലുകൾ, പ്രകാശത്തിന്റെ തിളക്കമുള്ള ഷാഫ്റ്റുകളിൽ വിഷയങ്ങൾ എന്നിവയെ രൂപാന്തരപ്പെടുത്തി. കാരവാജിയോ നിർണായക നിമിഷങ്ങളും രംഗങ്ങളും ചിത്രീകരിച്ചു. അതിൽ പലപ്പോഴും അക്രമ പോരാട്ടങ്ങൾ, പീഡനങ്ങൾ, മരണം എന്നിവയും ഉൾപ്പെടുന്നു. തത്സമയ മാതൃകകളുമായി അദ്ദേഹം അതിവേഗം ചിത്രീകരിച്ചു. ഡ്രോയിംഗുകൾ ഉപേക്ഷിക്കാനും ക്യാൻവാസിലേക്ക് നേരിട്ട് ചിത്രീകരിക്കാനും അദ്ദേഹം താൽപ്പര്യപ്പെട്ടിരുന്നു. മാനെറിസത്തിൽ നിന്ന് ഉയർന്നുവന്ന പുതിയ ബറോക്ക് ശൈലിയിലുള്ള അദ്ദേഹത്തിന്റെ സ്വാധീനം അഗാധമായിരുന്നു. പീറ്റർ പോൾ റൂബൻസ്, ജുസെപ് ഡി റിബെറ, ജിയാൻ ലോറെൻസോ ബെർനിനി, റെംബ്രാന്റ് എന്നിവരുടെ ചിത്രങ്ങളിൽ ഇത് നേരിട്ടോ അല്ലാതെയോ കാണാൻ കഴിയും. അദ്ദേഹത്തിന്റെ സ്വാധീനത്തിൽ തുടർന്നുള്ള തലമുറയിലെ കലാകാരന്മാരെ "കാരവാഗിസ്റ്റി" അല്ലെങ്കിൽ "കാരവഗെസ്ക്യൂസ്" എന്നും ടെനെബ്രിസ്റ്റുകൾ അല്ലെങ്കിൽ ടെനെബ്രോസി ("ഷാഡോയിസ്റ്റുകൾ") എന്നും വിളിച്ചിരുന്നു.

അവലംബം

വർഗ്ഗം:കാരവാജിയോ ചിത്രീകരിച്ച ചിത്രങ്ങൾ